open-index/open-wikipedia-markdown huggingface dataset:
עונת 2022 של נורשפין

**עונת 2022** של **[[נורשפין (כדורגל)|מועדון הכדורגל נורשפין]]** היא העונה ה-82 (וה-11 ברציפות) של נורשפין בליגת העל השוודית. בעונה זו, המועדון משתתף בליגה השוודית הבכירה ובטורניר הגביע השוודי. העונה החלה במשחקי שלב הבתים בגביע בחודש פברואר ובליגה הבכירה באפריל, והסתיימה בסוף העונה בנובמבר.

בעונה זו, נורשפין העפילה לרבע גמר הגביע.

## סגל השחקנים
[ממוזער|שמאל|אצטדיון [ניה פארק, בו מארחת נורשפין את משחקיה הביתיים]]
[ממוזער|שמאל|מאמן המועדון [ריקארד נורלין]]

סגל השחקנים לעונת 2022:

## תוצאות
### משחקי קדם עונה
### ליגת העל השוודית

#### טבלה

#### משחקים

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### הגביע השוודי 2021/2022

#### שלב הבתים

----

----

#### רבע הגמר

## הערות שוליים

קטגוריה:2022 בספורט
קטגוריה:תחרויות כדורגל ב-2022
קטגוריה:נורשפין (כדורגל)
קטגוריה:2022 בשוודיה
רעיה שורקי

**רעיה שורקי** (נולדה ב-14 במרץ 1962) היא מנכ"לית רשות הטבע והגנים החל מ-9 במאי 2022.

## ביוגרפיה
נולדה בכפר חסידים לאליעזר ודינה שפטניצקי. למדה בתיכון אורט גרינברג בקריית טבעון. את שירותה הצבאי עשתה כמדריכת טנקים. לאחר השירות הצבאי המשיכה ללימודים אקדמיים. למדה לתואר ראשון BED במכללה האקדמית בית ברל לימודי גאוגרפיה וארץ ישראל. לאחר מכן למדה לימודי MA בגאוגרפיה באוניברסיטת חיפה.

## קריירה
ממוזער|רעיה שורקי בכנס שימור בתל אביב, דצמברה2024
ב-1990 נבחרה לנהל את שמורת הטבע עין אפק, לאחר מכן קודמה לתפקיד מנהלת מרחב כרמל ברשות הטבע והגנים, ובשנת 2008 התמנתה לתפקיד סגנית מנהלת מחוז צפון ברשות.

ב-2014, לאחר דליפת הנפט בשמורת עברונה, ניהלה שורקי מבצע לגיוס מתנדבים לשיקום השמורה.

ב-2015 נכנסה לתפקיד מנהלת חטיבת קהל וקהילה ברשות, ובדצמבר 2021 מינתה אותה השרה להגנת הסביבה תמר זנדברג לממלאת מקום מנכ"ל רשות הטבע והגנים במקומו של המנכ"ל הפורש שאול גולדשטיין.

המינוי היה המינוי הנשי הראשון בתולדות רשות הטבע והגנים לתפקיד הבכיר ביותר בארגון, ולאחר חצי שנה אושר מינויה כמינוי קבוע למנכ"לית הרשות.

## חיים אישיים
נולדה, גדלה ומתגוררת גם כיום בכפר חסידים. נשואה לאל"ם במילואים איתמר שורקי, מנכ"ל היישוב עתלית. ואם לשתי בנות.
## קישורים חיצוניים

## הערות שוליים

קטגוריה:מנהלי רשות הטבע והגנים
קטגוריה:כפר חסידים: אישים
קטגוריה:בוגרי בית הספר התיכון ע"ש חיים גרינברג
קטגוריה:בוגרות בית הספר התיכון ע"ש חיים גרינברג
קטגוריה:בוגרות המכללה האקדמית בית ברל
קטגוריה:בוגרי המכללה האקדמית בית ברל
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:מנכ"ליות ישראליות
קטגוריה:מנכ"לים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
רגימנט המשמר של הנסיך

**רגימנט המשמר של הנסיך** (בדנית: **Prinsens Livregiment**) היה רגימנט חיל רגלים של הצבא המלכותי הדני. הרגימנט התקיים בגלגולים שונים מאז 1657 עד 2005.

## היסטוריה
הרגימנט הוקם במקור ב-1657 ונקרא בתחילה "רגימנט אברשטיין" (על שמו של ארנסט אלברכט פון אברשטיין). הרגימנט השתתף במלחמה הצפונית הקטנה, במלחמת סקניה, במלחמה הצפונית הגדולה, במלחמת שלזוויג הראשונה ובמלחמת שלזוויג השנייה. ב-1961 הוא קיבל את שמו האחרון - רגימנט המשמר של הנסיך. בשנת 2000 סופחו אליו שני רגימנטים נוספים: רגימנט המשמר של המלכה ורגימנט הרגלים שלזוויג. ב-2005 פורק הרגימנט וגדודיו אוחדו עם רגימנט הדרגונים יוטלנד.

## קישורים חיצוניים

* רגימנט המשמר של הנסיך באתר מוזיאון ויבורג

קטגוריה:כוחות ההגנה של דנמרק: יחידות
קטגוריה:רגימנטים
רגימנט הדרגונים יוטלנד

**רגימנט הדרגונים יוטלנד** (בדנית: **Jydske Dragonregiment**) הוא רגימנט חיל רגלים ממוכן של הצבא המלכותי הדני. הרגימנט קיים בגלגולים שונים מאז 1657.

## היסטוריה
הרגימנט הוקם במקור ב-1657, אולם את שמו הנוכחי קיבל רק ב-1932. ב-1953 הוצב הרגימנט בהולסטברו שם נותר עד ימינו. הרגימנט השתתף בלחימה באפגניסטן ובעיראק, אולם לפרסום בינלאומי זכה בעיקר בשל חלקו במלחמת בוסניה. ב-2004 צורפו אל גדודי החי"ר של הרגימנט שלושה גדודי שריון. ב-2005 רגימנט המשמר של הנסיך הסתפח אל הרגימנט.

## קישורים חיצוניים

* 
* רגימנט הדרגונים יוטלנד באתר הצבא הדני
* רגימנט הדרגונים יוטלנד בפייסבוק

קטגוריה:כוחות ההגנה של דנמרק: יחידות
קטגוריה:רגימנטים
קטגוריה:דרגונים
נוצתאים

ממוזער|נוצת ים
**נוצתאים** (שם מדעי: **Pennatulacea**) היא סדרה של בעלי חיים צורבים בקבוצת אוקטוקורליה (Octocorallia), המורכבת מקולוניות של פוליפים הפועלים יחד לסינון חומרי מזון מן המים. בסדרה 14 משפחות, 35 סוגים ולמעלה מ-450 מינים (מתוכם כ-200 תקפים מדעית).

## מאפיינים מורפולוגיים
פוליפ במושבות נוצתיים מתמחה לתפקודים שונים: פוליפ אחד יוצא לרכיס (rachis) קשיח, ושורשוני ״פדונקל״ (peduncle) הבוסס בקרקעית, ואילו שאר הפוליפים מתפתחים לאוטוזואידים (feeding polyps) עם נמטוציסטים ולסיפונוזואידים (siphonozooids) לסיוע במחזור המים בתוך המושבה. המושבה מחוזקת בסיבים של לבנית וגרגירי סקלריטים.

## תפוצה
נוצתאים מצויים בכל קווי הרוחב, ממים טרופיים וממוזגים עד עומקים העולים על 2000 מטר, לעיתים באזורי מדף יבשתי רדודים (0–10 מ') ועד למעמקי הים.

## אקולוגיה ותזונה
כמו אלמוגים אחרים, נוצתאים מתמחים בסינון פלנקטון ממי הים. הטורפים העיקריים כוללים חשופיות ים (nudibranchs) וכוכבי ים. כדי להגן על עצמם, נוצתאים יכולים להאיץ פליטה של מים ולהתחבא בתוך הפדונקל, וחלק מהמינים מפיקים ביו-לומינסצנציה.

## רבייה ומחזור חיים
נוצתאים מתרבים בהפריית חוץ על ידי שחרור ביצים ותאי זרע למים; הזיגוטה מתפתחת לפגית (planula) השוחה במשך כשבוע לפני שהשוקעת על קרקעית הים. לאחר ההשתקעות משתלבת הפגית למושבה חדשה. ניתוח טבעות גידול ברכיס מצביע על תוחלת חיים של מעל 100 שנים במינים מסוימים.

## חשיבות אקולוגית
מושבות נוצתיים מספקות מקלט ומאירקור לתושבים אחרים כגון דגיגים ויצורים קטנים אחרים, ומהוות חלק מרכזי במבנה מיקרו-מערכות בביוטות קרקעיות רכות.

## מאובנים
יש הטוענים שהמאובנים הקדומים ביותר משויכים לסוג *Thaumaptilon* מפצלי ברג'ס (קמבריון), אם כי ייתכן שאין קשר ישיר בינם; מאובני *Charnia* מהאדיקר אף הם עולים לעיתים כמועמדים, אך הדבר שנוי במחלוקת.

## מיון פנימי
סדרה Pennatulacea מחולקת לשתי תת-סדרות עיקריות:

**תת-סדרה Sessiliflorae**
** משפחה Anthoptilidae
** משפחה Funiculinidae
** משפחה Kophobelemnidae
** משפחה Protoptilidae
** משפחה Scleroptilidae
** משפחה Stachyptilidae
** משפחה Veretillidae
** משפחה Umbellulidae

**תת-סדרה Subsessiliflorae**
** משפחה Chunellidae
** משפחה Echinoptilidae
** משפחה Halipteridae
** משפחה Pennatulidae
** משפחה Renillidae
** משפחה Virgulariidae

## קישורים חיצוניים

World Register of Marine Species

## הערות שוליים

קטגוריה:טקסונים שתוארו בידי אדיסון אמרי וריל
קטגוריה:בעלי חיים שתוארו ב-1865
קטגוריה:אלמוגים
קטגוריה:טקסונים קיימים שהתפתחו בקמבריון
הדיוויזיה ה-303 (ורמאכט)

**דיוויזיית הרגלים ה-303** (בגרמנית: **303. Infanterie-Division**), שכונתה גם **דיוויזיית הרגלים "דבריץ"** (בגרמנית: **Infanterie-Division "Döberitz"**) הייתה דיוויזיה של הוורמכאט במהלך מלחמת העולם השנייה.

## היסטוריה
דיוויזיית הרגלים דבריץ הוקמה באזור האימונים הצבאי דבריץ ב-31 בינואר 1945. בתחילה, הדיוויזיה לא נשאה מספר סידורי, אך לבסוף הוקצה לה המספר 303. מטה הדיוויזיה גויס ממטה דיוויזיית הייעוד המיוחד ה-611, והמפקד הראשון של הדיוויזיה היה רודולף היבנר.

שלושת רגימנטים הגרנדירים כללו שני גדודים כל אחד, ואילו רגימנט הארטילריה כלל ארבע סוללות.

במרץ 1945 הוקצתה הדיוויזיה לקורפוס ה-101 תחת הארמייה התשיעית, חלק מקבוצת ארמיות ויסלה. עד אפריל, הדיוויזיה הועברה לקורפוס הפאנצר אס אס ה-11, גם הוא חלק מהארמייה התשיעית. החל מה-9 במרץ 1945, על הדיוויזיה פיקד קצין בדרגת אוברסט בשם הנס-וולפגנג שונמן.

באפריל 1945, בסיום הקרב על רמת זלו, נלכדה הדיוויזיה בכיתור קרב האלבה ולאחר מכן נכנעה.

## מפקדים
* רודולף היבנר (31 בינואר 1945–9 במרץ 1945)
* הנס-וולפגנג שונמן (9 במרץ 1945–אפריל 1945)

## קישורים חיצוניים
* הדיוויזיה ה-303 באתר lexikon-der-wehrmacht 

## הערות שוליים

303
הדיוויזיה ה-300 (ורמאכט)

**הדיוויזיה ה-300** (בגרמנית: **Divisionsstab z.b.V. 300**), שכונתה גם **דיוויזיית הרגלים "דבריץ"** (בגרמנית: **Infanterie-Division "Döberitz"**) הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-1 במאי 1944, על בסיס דיוויזיית השדה של הלופטוואפה ה-13. הדיוויזיה לחמה בגזרה הצפונית כחלק מקבוצת ארמיות צפון, ולאחר מכן כחלק מקבוצת ארמיות קורלנד, ועם כניעת כיס קורלנד ב-9 במאי 1945 נלקחו שרידי הדיוויזיה לשבי.

## מפקדים
* רודולף היבנר (31 בינואר 1945–9 במרץ 1945)
* הנס-וולפגנג שונמן (9 במרץ 1945–אפריל 1945)

## קישורים חיצוניים
* הדיוויזיה ה-300 באתר lexikon-der-wehrmacht 

300
דיוויזיית השדה ה-13 של הלופטוואפה

**דיוויזיית השדה ה-13 של הלופטוואפה** (בגרמנית: **13. Luftwaffen-Feld-Division**), הייתה דיוויזיה של הצבא הנאצי במהלך מלחמת העולם השנייה.

## היסטוריה
דיוויזיית השדה ה-13 של לופטוואפה הוקמה ב-15 באוקטובר 1942 באזור האימונים של Fallingbostel. בתחילת 1943 הועברה הדיוויזיה לקבוצת ארמיות צפון בחזית המזרחית והוקצתה לארמייה ה-18. הדיוויזיה השתלטה על קטע עמדה על נהר וולכוב באזור צ'ודובו - דימנו-ספאסקיה פוליסט. כאן נותרה הדיוויזיה בחודשים הבאים.

ב-1 בנובמבר 1943 הוכפפה הדיוויזיה לוורמאכט ושמה שונה ל**דיוויזיית השדה ה-13**. בינואר 1944, הדיוויזיה נפגעה במבצע לנינגרד-נובגורוד הרוסי. כיחידת משמר עורפי, היא נאלצה לסגת לגזרת לוגה ומכאן הלאה לאזור פסקוב. לאחר פריסה זמנית בקצה הדרומי של אגם פסקוב עברה הדיוויזיה לאזור שמדרום לאוסטרוב.

בסוף מרץ 1944 לחמה הדיוויזיה על קו הרכבת אופוצ'קה - פסקוב, וסבלה אבדות רבות כל כך עד שהיא פורקה ב-1 באפריל 1944.

מה שנותר מהדיוויזיה שולב בדיוויזיית השדה ה-12 של הלופטוואפה.

## מפקדים

* גנרל לויטננט הרברט אולבריק (נובמבר 1942 – 25 בינואר 1943)
* גנרל מיור הנס קורטה (25 בינואר 1943 – 1 באוקטובר 1943)
* גנרל לויטננט הלמוט ריימן (1 באוקטובר 1943 – 1 באפריל 1944)

## קישורים חיצוניים
* דיוויזיית השדה ה-13 של הלופטוואפה באתר lexikon-der-wehrmacht 

13
קטגוריה:לופטוואפה
ג'ודי לוקוקי

**ג'ודי לוקוקי** (בצרפתית: **Jody Lukoki**; 15 בנובמבר 1992 – 9 במאי 2022) היה כדורגלן מהרפובליקה הדמוקרטית של קונגו.

## קריירת מועדונים
לוקוקי גדל במחלקת הנוער של אייאקס מליגת העל ההולנדית. ב-19 בינואר 2011 ערך את הופעת הבכורה שלו בקבוצה הבוגרת של המועדון, בניצחון 2-0 על פיינורד במסגרת הליגה בעונת 2010/2011. בסך הכל ערך לוקוקי 24 הופעות ליגה באייאקס, בהן הבקיע חמישה שערים. הוא זכה עם המועדון בשלוש אליפויות הולנד.

ב-2 באוגוסט 2013 הושאל לוקוקי למשך עונת 2013/2014 לקמבור, העולה החדשה לליגת העל ההולנדית. הוא ערך 32 הופעות ליגה במדי המועדון, בהן הבקיע שני שערים.

ב-7 באוגוסט 2014 חתם לוקוקי על חוזה לשלוש עונות בזוולה מליגת העל ההולנדית. ב-21 באוגוסט הוא הבקיע את שערו הראשון במסגרת אירופאית, בתיקו 1-1 נגד ספרטה פראג במסגרת סיבוב הפלייאוף של הליגה האירופית לעונת 2014/2015. הוא ערך 33 הופעות ליגה במדי המועדון, בהן הבקיע שני שערים.

ב-26 ביוני 2015 חתם לוקוקי בלודוגורץ ראזגרד מליגת העל הבולגרית. ב-18 ביולי ערך את הופעת הבכורה שלו במועדון, בהפסד 2-0 לליטקס לובץ' במסגרת הליגה לעונת . בסך הכל שיחק לוקוקי במועדון במשך חמש עונות, בהן ערך 102 הופעות ליגה, הבקיע 17 שערים וזכה בארבע אליפויות בלגיה, וכן פעמיים בסופר קאפ הבולגרי.

ב-17 באוגוסט 2020 חתם לוקוקי בייני מלטיהספור מליגת העל הטורקית. ב-18 בספטמבר ערך את הופעת הבכורה שלו במועדון, בתיקו 1-1 נגד גזטפה במסגרת הליגה לעונת . בסך הכל ערך לוקוקי עשר הופעות ליגה במדי המועדון. ב-21 באפריל 2021 שוחרר מהמועדון.

ב-1 ביולי 2021 חתם לוקוקי בטוונטה מליגת העל ההולנדית. ב-17 בפברואר 2022 שוחרר מטוונטה, מבלי שערך הופעות במדי המועדון.

## קריירה בינלאומית
לוקוקי יצג את הנבחרות הצעירות של הולנד. ב-28 במרץ 2015 ערך את הופעת הבכורה שלו בנבחרת הרפובליקה הדמוקרטית של קונגו, בהפסד 2-1 לנבחרת עיראק במשחק ידידות. בסך הכל ערך שלוש הופעות בנבחרת, שלושתן במשחקי ידידות.

## מותו
ב-9 במאי 2022 מת לוקוקי מהתקף לב לאחר שהוכה על ידי בן משפחתו במהלך ויכוח.

## תארים
;אייאקס
* אליפות הולנד (3): 2010/2011, 2011/2012, 2012/2013

;לודוגורץ ראזגרד
* אליפות בולגריה (4): 2015/2016, 2016/2017, 2017/2018, 2018/2019
* הסופר קאפ הבולגרי (2): 2018/2019

## קישורים חיצוניים

## הערות שוליים

קטגוריה:כדורגלנים הולנדים
קטגוריה:הרפובליקה הדמוקרטית של קונגו: כדורגלנים
קטגוריה:קשרי כדורגל הולנדים
קטגוריה:הרפובליקה הדמוקרטית של קונגו: קשרי כדורגל
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:כדורגלני קמבור
קטגוריה:כדורגלני זוולה
קטגוריה:כדורגלני לודוגורץ ראזגרד
קטגוריה:כדורגלני טוונטה
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלנים שמתו במהלך הקריירה
קטגוריה:הולנדים שנולדו ב-1992
קטגוריה:אישים מהרפובליקה הדמוקרטית של קונגו שנולדו ב-1992
קטגוריה:נפטרים ב-2022
דיוויזיית השדה ה-21 של הלופטוואפה

**דיוויזיית השדה ה-21 של הלופטוואפה** (בגרמנית: **21. Luftwaffen-Feld-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-1 בדצמבר 1942 על בסיס **דיוויזיית השדה של הלופטוואפה מיינדל**, והועמדה תחת פיקוד ריכרד שימפף. ב-1 בנובמבר 1943 הוכפפה הדיוויזיה לוורמאכט, ושמה שונה ל**דיוויזיית השדה ה-21**. הדיוויזיה לחמה בקרבות השונים בגזרה הצפונית כחלק מקבוצת ארמיות צפון, ובנובמבר 1944 רוב יחידותיה שולבו בדיוויזיה ה-329. מטה הדיוויזיה והיחידות הכפופות לו המשיכו להילחם בכיס קורלנד, עד לכניעת הכוחות הגרמניים בכיס ב-9 במאי 1945.

## מפקדים
* ריכרד שימפף (1 בדצמבר 1942–12 באוקטובר 1943)
* רודולף אדוארד ליכט (12 באוקטובר 1943–1 באפריל 1944)
* רודולף גולטש (1 באפריל 1944–8 באפריל 1944)
* רודולף אדוארד ליכט (1 באפריל 1944–18 באוגוסט 1944)
* אלברט הנצה (18 באוגוסט 1944–16 בפברואר 1945)
* אוטו בארט (16 בפברואר 1945–9 במאי 1945)

## קישורים חיצוניים
* דיוויזיית השדה ה-21 של הלופטוואפה באתר lexikon-der-wehrmacht 
* דיוויזיית השדה ה-21 באתר lexikon-der-wehrmacht 

21
קטגוריה:לופטוואפה
אוצ'ה אוקצ'וקוו

**אוצ'ה אלוזי אוקצ'וקוו** (27 בספטמבר 1967) היה כדורגלן ניגרי ששיחק בעמדת הבלם.

אוקצ'וקוו נחשב כשחקן הזר ששיחק בטורקיה במשך פרק הזמן הארוך ביותר (13 שנים), ואף קיבל אזרחות טורקית תחת השם דניז אויגר. פירוש השם אוקצ'וקוו בשפת האיגבו הוא "רצון האלוהים".

## קריירה
אוקצ'וקוו שנולד בלאגוס, התחיל את הקריירה שלו כששיחק בקבוצות המקומיות פלאש פלמינגוס והארטלנד, ואף זכה בליגת העל הניגרית ב-1988 וב-1989.

ביולי 1990, הוא הצטרף למועדון הדני ברונדבי, תחת המאמן החדש מורטן אולסן. תוך זמן קצר, אוקצ'וקוו הפך לשחקן קבוע בסגל הפותח, ואף עזר לקבוצתו לזכות בליגת העל הדנית בשנים 1990 ו-1991. אוקצ'וקוו היה אחד מעמודי התווך של הקבוצה שאף הגיעה לחצי גמר גביע אופ"א 1990/91 .

ב-10 בנובמבר 1993, חתם אוקצ'וקוו בפנרבחצ'ה הטורקית; לאחר שהופיע בגביע אפריקה לאומות 1992, שם הגיעה נבחרת ניגריה לחצי הגמר. אוקצ'וקוו עזר למועדון לזכות בליגת העל הטורקית.

אוקצ'וקוו שיחק ארבע עונות נוספות עם פנרבחצ'ה, ולאחר קרוב ל-250 משחקים רשמיים בהם השתתף, עבר אוקצ'וקוו לאיסטנבולספור הטורקית, וחזר ב-2007 לניגריה לקבוצה אושן בויז ולאחר מכן הצטרף לבאיילסה יונייטד ביולי 2008, ופרש זמן קצר לאחר מכן, בהיותו בגיל 41.

## נבחרת לאומית
לזכותו של אוקצ'וקוו 47 הופעות במדי נבחרת ניגריה. אוקצ'וקוו השתתף עם הנבחרת בגביע אפריקה לאומות 1994, מונדיאל 1994, גביע המלך פהד 1995 ומונדיאל 1998.

ב-12 במרץ 1990, כבש אוקצ'וקוו את שערו הראשון במדי הנבחרת נגד נבחרת זמביה, במסגרת חצי גמר גביע אפריקה לאומות; השער אף סייע לנבחרת ניגריה לעלות לשלב הגמר.

## תארים
### קבוצתיים
;;
;;הארטלנד
*ליגת העל הניגרית: 1995/1996, 2000/2001
;;
;;ברונדבי
*ליגת העל הדנית: 1990, 1991
;;
;; פנרבחצ'ה
*ליגת העל הטורקית: 1995/1996, 2000/2001

### בינלאומיים
; נבחרת ניגריה
* גביע אפריקה לאומות: 1994
* מדליית זהב אולימפית: 1996

## קישורים חיצוניים

* פרופיל, באתר Transfermarkt
* פרופיל, באתר Soccerway
* פרופיל, באתר fbref

## הערות שוליים

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:לאגוס: כדורגלנים
קטגוריה:כדורגלני ברונדבי
קטגוריה:כדורגלני פנרבחצ'ה
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 1994
קטגוריה:כדורגלני מונדיאל 1994
קטגוריה:כדורגלני גביע פהד 1995
קטגוריה:כדורגלני מונדיאל 1998
קטגוריה:ניגרים שנולדו ב-1967
פרנצ'סקו פאבונה

[שמאל|ממוזער|266x266 פיקסלים|"[ארוס|קופידון מנחם את האלה ונוס הפצועה" - ציור מאת פרנצ'סקו פאבונה]]
**פרנצ'סקו פאבונה** (באיטלקית: **Francesco Pavona**; בערך 1695, אודינה – ונציה בסביבות 1777) היה צייר איטלקי מתקופת הבארוק. הוא היה פרפטי, והתפרסם בעיקר ברחבי אירופה בזכות דיוקנאות הפסטל שלו, הדומים בסגנונם לרוזלבה קריארה.

בהתחלה למד פאבונה באודינה, אצל צייר הפסטל קרניאו, ואחר כך עבר לבולוניה, כדי לעבוד עם ג'ובאני ג'וזפו דאל סולה. לאחר שסיים את עבודותיו, למד פאבונה במילאנו, ומשם המשיך ללמוד בג'נובה, איטליה, ולאחר מכן למד בספרד, פורטוגל וגרמניה. הוא התחתן והקים משפחה בדרזדן, גרמניה, שם צייר עבור בית המשפט. הוא חזר לבולוניה. אחרי כמה שנים עזב לוונציה, שם היה אחד מהפרופסורים המייסדים של האקדמיה לאמנויות שבונציה. הוא מת זמן קצר לאחר מכן.

## קישורים חיצוניים

## הערות שוליים

קטגוריה:ציירים ונציאנים
קטגוריה:ציירים איטלקים במאה ה-18
קטגוריה:ילידי 1695
קטגוריה:נפטרים ב-1777
Bully (שיר של שיינדאון)

"**Bully**" (בעברית: "**[[בריונות|בריון]]**") הוא הסינגל המוביל מתוך *[[Amaryllis]]*, אלבומה הרביעי של להקת הרוק האמריקאית, שיינדאון. הסינגל יצא ב-3 בינואר 2012, והוכרז על ידי איגוד תעשיית ההקלטות האמריקאי כתקליטון זהב לאחר שבארצות הברית נמכרו ממנו למעלה מחצי מיליון עותקים.

## משמעות
בשיחה עם הרולינג סטון הסביר סולן הלהקה, ברנט סמית, שהשיר מדבר על 

בנוסף ציין סמית שאביו הסביר לו איך להגן על עצמו מבריונים. 

## וידאו קליפ
הווידאו קליפ של השיר יצא ב-6 במרץ 2012, ובוים על ידי דארן דואן, שביים לפני כן את הקליפ לשיר "Sound of Madness".

## תזמורות צועדות
השיר זכה למספר עיבודים של תזמורות צועדות בארצות הברית, המשתמשות בו, לעיתים בעת עידוד קבוצות הספורט של מוסדות החינוך אותן הן מייצגות.

## מצעדים ודירוגים

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירים על בריונות
קטגוריה:שירי מטאל
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
פייר דנדיני

[ממוזער|"[שלמה ומלכת שבא"]]
**פייר (פייטרו) דנדיני** (באיטלקית:  **Pier Dandini**; 12 באפריל 1646 – 26 בנובמבר 1712) היה צייר איטלקי מתקופת הבארוק, ופעל בעיקר בפירנצה.

## ביוגרפיה
פייר היה בנו ותלמידו של הצייר וינצ'נצו דנדיני. דודו של פייר, צ'זארה דנדיני, היה גם הוא צייר מפורסם בפירנצה. גם אחיו של פייר, אוטאביאנו, ווינצ'נצו דנדיני (הבן הקטן יותר) הפכו לציירים. בנוסף ללימודיו של פייר עם משפחתו, הוא נסע לבולוניה, מודנה, ונציה ורומא כדי ללמוד עוד על אמנות. סגנונות הציור של פייר מורכבים ממקורות שונים, כפי שהם משתקפים במסעותיו.

פייר זכה לפטרונות רבה על ידי בני משפחת מדיצ'י, הנסיך פרדיננד והדוכס הגדול. הוא ביצע מספר עבודות בפירנצה, כמו ציורי קיר בתקרה של כנסיית סן ז'קופו סופר'ארנו, ציורי קיר בחדר התפילה בכנסיית סן פרדיאנו, ועוד. הוא גם צייר יצירת מזבח המתארת את עריפת ראשו של יוחנן המטביל בכנסיית "San Giovannino dei Cavalier".

## גלריה

קובץ:San Giovannino dei cavalieri, pier dandini, decollazione del battista.JPG|"עריפת ראשו של יוחנן המטביל הקדוש", סן ג'ובאנינו דיי קוואליירי, פירנצה
קובץ:San Jacopo Soprarno, interno, altare maggiore pier dandini vocazione di san jacopo.JPG|שליחותו של יוחנן בן זבדי, כנסיית סן ג'קופו סופרנו, פירנצה
קובץ:Nascita di maria, dandini.jpg|הולדת הבתולה, קתדרלת סן ג'ימיניאנו
קובץ:Santa maria del giglio, altare.jpg|מזבח, כנסיית סנטה מריה דל ג'יליו, פראטו
קובץ:Santa Maria Maddalena de' Pazzi (Florence) - Dome of Cappella Maggiore.jpg|כיפה, סנטה מריה מדלנה דה פאצי, פירנצה
קובץ:Chiesa di san gaetano, sacrestia, pier dandini, san gaetano presenta la chiesa alla trinità accompagnato dalla fede.JPG|"שילוש ואמונה, סן גאטאנו, פירנצה"
קובץ:Villa La Nerlaia, interno, salone, soffitto 02.jpg|ציור קיר, וילה לה נרליה


## קישורים חיצוניים

## הערות שוליים

קטגוריה:ציירים איטלקים במאה ה-18
קטגוריה:ציירים איטלקים במאה ה-17
קטגוריה:ילידי 1646
קטגוריה:נפטרים ב-1712
יאניס פינופס

**יאניס פינופס** (בלטגלית: **Juoņs Pynups**; 10 במאי 1925 – 15 ביוני 2007) היה חייל סובייטי לטבי שערק בזמן מלחמת העולם השנייה. הוא חשש שבעקבות עריקתו ישפטו אותו הסובייטים בעוון בגידה וידונו אותו למוות, ולכן התחבא מעל ל-50 שנה. לאחר שהסובייטים עזבו את לטביה בשנת 1995 הוא יצא ממחבואו, בגיל 70.

## ביוגרפיה
### חצי מאה במחבוא
פינופס גויס לצבא האדום באוגוסט 1944, נשלח לחזית והשתתף בשני קרבות. זעזוע מוח גרם לו לאבד הכרה בקרב השני. כשהתעורר ראה שאיש לא נשאר בשדה הקרב, וניצל את ההזדמנות לעזוב. לבסוף הצליח לחזור הביתה ב-7 באוקטובר 1944. ברית המועצות ראתה את המדינות הבלטיות שנכבשו בכפייה כשטח סובייטי ותושביהן – כאזרחים סובייטים. נטישה או עריקה נחשבו למעשה בגידה.

מחשש שיגזר עליו מוות בשל העריקה, פינופס בילה יותר מ-50 שנה במחבוא מהרשויות ומזרים. רק אחיו ואחותו ידעו שהוא חי. בהתחלה גר ביער. בהמשך, כדי להתגונן מהקור, הוא בנה לעצמו בונקר תת-קרקעי נסתר בחווה של קרובי משפחה. בשנות ה-50 בנו קרובי משפחה אלה בית חדש, והותירו את ביתם הישן נטוש. פינופס הפך את הבית הנטוש למקלט ומקום מסתור עבורו.

הוא יצא לחצר במהלך היום רק כששכניו לא יכלו לראות אותו. הוא עזר לאחיו בעבודות חקלאות, כמו גם בקטיף פטריות ופירות יער ביער – את כל זה עשה רק בחסות הלילה, לאחר שבנה מספר בונקרים ביער כדי לעזור לו להישאר מוסתר.

פעם אחת נקלע בטעות למרכז הקהילה ופגש אדם בתחנת האוטובוס שאמר שהוא מכיר אותו, אבל לא זוכר את שמו. פינופס נמלט מיד – התקרית גרמה לו להיות זהיר עוד יותר, כי לאחר רבע מאה, הוא היה משוכנע שאיש לא יזכור אותו. בשנות ה-80, כשפינופס נקע את קרסולו, הוא ביקש סיוע רפואי תחת שם בדוי.

הוא בילה את שני העשורים האחרונים לחייו במחבוא. ההישארות במחבוא נעשתה קשה יותר ויותר לאחר שאחיו מתו ורק אחותו ורוניקה נותרה בחיים. הוא גם לא היה מסוגל להמשיך להיפגש איתה, לאחר ששכניה שאלו מי זה שביקר אותה.

### יציאה לחופשי
אף שהיה מודע לכך שלטביה השיגה שוב את עצמאותה ב-1991, בכל זאת נשאר במחבוא בגלל כוחות הכיבוש הסובייטיים לשעבר, כיום רוסיה, שעדיין נשארו בלטביה. רק שישה חודשים לאחר שהכוחות הרוסים התפנו משטח לטביה, יכול היה פינפס להרוס סוף סוף את בונקרי היער שלו, ובגיל 70, להופיע בתחנת המשטרה של  כדי להודיע שהוא מסתתר מהממשלה ביערות שמסביב ב-50 השנים האחרונות.

הוא קיבל רשמית אזרחות לטבית ועבר לגור עם אחותו, שלא הייתה לה משפחה משלה. בתחילה הוענקה לו רק קצבה סוציאלית מכיוון שמשרד הרווחה לא ראה בו זכאי לפנסיה, אולם דבר זה שונה מאוחר יותר כדי להכיר בשירותו לאומה הלטבית. פינופס מת בשנת 2007 בגיל 82.

## קישורים חיצוניים

## הערות שוליים

קטגוריה:אנשי הצבא האדום במלחמת העולם השנייה
קטגוריה:לטבים במלחמת העולם השנייה
קטגוריה:אישים שנעלמו ואותרו
קטגוריה:ילידי 1925
קטגוריה:נפטרים ב-2007
הדיוויזיה ה-132 (ורמאכט)

**הדיוויזיה ה-132** (בגרמנית: **132. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-5 באוקטובר 1940 בלנדסהוט, כחלק מגל הגיוס ה-11 של הוורמאכט, והועמדה תחת פיקודו של רודולף זינצניך.

במאי 1941 השתתפו יחידות הדיוויזיה הזו בדיכוי המרד הסרבי בסנסקי מוסט במדינת קרואטיה העצמאית, מדינת בובות פשיסטית שהוקמה בשטח יוגוסלביה. לאחר פעולות בבלקן, השתתפה הדיוויזיה במבצע ברברוסה במסגרת קבוצת ארמיות דרום. הדיוויזיה הוחזקה בעתודה ולא השתתפה בלחימה בברית המועצות עד 27 ביולי 1941, ליד קוזיאטין שבאוקראינה. הדיוויזיה הייתה מעורבת לאחר מכן בפעולות מדרום לקייב לאורך נהר הדנייפר ולאחר מכן הוסטה לחצי האי קרים, שם שירתה במצר פרקופ, חצי האי קרץ' וחזית סבסטופול. במהלך המצור על סבסטופול כבשה הדיוויזיה את מבצרי מקסים גורקי. לאחר מכן הועברה הדיוויזיה לארמיות צפון כדי לתקוף את העיר המבוצרת לנינגרד בשל ניסיונה בתקיפת סבסטופול. לפני שההתקפה על לנינגרד, שכונתה מבצע נורדליכט, החלה, הדיוויזיה השתתפה בהדיפת מתקפת סיניאבינו הסובייטית באוגוסט 1942. הדיוויזיה בילתה את רוב שנת 1943 בהגנה על הסביבה סביב "צוואר הבקבוק": רצועת אדמה דקה הממוקמת לאורך החוף הדרומי של אגם לדוגה, שהייתה חיונית לשמירה על המצור על לנינגרד בנובמבר 1943 הועברה הדיוויזיה ברכבת אל האגף הדרומי הקיצוני של קבוצת הארמיות צפון. בזמן שהוצבה שם היא הייתה עדה להשמדת קבוצת ארמיות מרכז עם תחילתה של מתקפת הקיץ הרוסית, הנקראת מבצע בגרטיון. לאחר מכן, הדיוויזיה הפכה אחראית לשמירה על הקשר בין קבוצת הארמיות צפון לבין מה שנותר מקבוצת ארמיות מרכז, ולמנוע מהרוסים לאגף את קבוצת הארמיות צפון מדרום. בסופו של דבר הדיוויזיה נותקה משאר הצבא הגרמני בכיס קורלנד שם נכנעה לרוסים ב-10 במאי 1945.

## מפקדים
* גנרל לויטננט רודולף זינצניך (5 באוקטובר 1940 – 11 בינואר 1942)
* גנרל חיל התותחנים פריץ לינדמן (11 בינואר 1942 – 12 באוגוסט 1943)
* גנרל לויטננט הרברט וגנר (12 באוגוסט 1943 – 8 בינואר 1945)
* גנרל מיור רודולף דמה (8 בינואר 1945 – 8 במאי 1945)

## קישורים חיצוניים

* הדיוויזיה ה-132 באתר lexikon-der-wehrmacht 

132
הפיגוע ליד בנייני האומה

**הפיגוע ליד בנייני האומה** בוצע באמצעות מטען חבלה ב-23 במרץ 2011, ליד בנייני האומה שבירושלים, ובו נרצחו אישה ונערה ונפצעו 37 אנשים.

## הפיגוע
הפיגוע אירע בסביבות השעה 15:00 בצהרי 23 במרץ בתחנת האוטובוס בשדרות זלמן שזר ליד בנייני האומה, בזמן שהגיע למקום קו 74 של חברת אגד, מספר שניות לפני הפיצוץ, התקשר בעל חנות ליד התחנה למשטרה בדיווח על חפץ חשוד במשקל שני קילוגרמים שהיה מוצמד למכשיר הטלפון הקווי במקום; תוך כדי השיחה התפוצץ המטען.

בפיגוע נרצחה תיירת מבריטניה, ונפצעו 38 אנשים, מתוכם 3 אנוש. אחת מהפצועות, בת 14, נפטרה מפצעיה ב-22 בנובמבר 2017 לאחר ששכבה בבית החולים שערי צדק מחוסרת הכרה.

ממוזער|אתר הפיגוע. התמונה צולמה יום לאחר הפיגוע. הנזק מהפיצוץ ניכר בתא הטלפון הציבורי
בספטמבר 2011 עצר השב"כ בסיוע צה"ל והמשטרה את אצחאק ערפה, בן 23 מראס אל-עמוד שהניח את מטען החבלה.

## ראו גם
* פיגועי טרור נגד ישראלים בישראל ובשטחים ב-2011
* הפיגוע בקו 12 (2016)

## קישורים חיצוניים
* 
* 

## הערות שוליים

בנייני האומה
בנייני האומה
קטגוריה:בנייני האומה
בנייני האומה
בנייני האומה
בנייני האומה
זיקית מצויצת

**זיקית מצויצת** (שם מדעי: *Trioceros cristatus*), היא מין ממשפחת הזיקיתיים השוכנת לאורך אפריקה הטרופית. מין זה תואר לראשונה על ידי חוקר הטבע הבריטי סמואל סטטצ'ברי בשנת 1837. שמה ניתן עקב הציצה הרחבה הזקורה מאחורי ראשה.

## תפוצה ובית גידול
הזיקית המצויצת יכולה להימצא במדינות הבאות: גינאה המשוונית כולל ביוקו, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, גבון, ניגריה, גאנה וטוגו. המיקום המייצג של הזיקית הוא בגבון. הזיקית חיה בין הגבהים 10 ל-900 מטר מעל גובה פני הים, ויש לה בית גידול המכסה שטח של כ-1,000,000 קמ"ר. ארגון ה-IUCN העריך את מצב השימור של הזיקית המצויצת "ללא חשש".

## תיאור
נקבת הזיקית המצויצת גדולה יותר מהזכר: האורך הכולל של הנקבה הוא 28 ס"מ, בעוד שהאורך הכולל של הזכר הוא רק 25 ס"מ. נקבות מטילות בין 11 ל-14 ביצים בכל תטולה, אך נמצאה גם אחת של 37 ביצים.

## טקסונומיה
הזיקית המצויצת תוארה לראשונה על ידי סטטצ'ברי ב-1837. בשנת 1865, גריי תיאר אותה בשם המדעי Pterosaurus cristatus. וורנר תיאר אותה כ-Chamaeleon cristatus ב-1911, ומרטנס תיאר אותה ב-1966 כ-Chamaeleo cristatus. קלבר ובומה תיארו אותה כ-Chamaeleo (Trioceros) cristatus ב-1986, ונקס תיאר אוותה באותו השם בשנת 1999. לבסוף, המין תואר בשנת 2009 בשם הנוכחי שלו, Trioceros cristatus.

## קישורים חיצוניים

## הערות שוליים

קטגוריה:טקסונים שתוארו בידי סמואל סטטצ'ברי
קטגוריה:זיקיות
קטגוריה:בעלי חיים שתוארו ב-1837
קטגוריה:גינאה המשוונית: זוחלים
קטגוריה:קמרון: זוחלים
קטגוריה:הרפובליקה המרכז-אפריקאית: זוחלים
קטגוריה:הרפובליקה הדמוקרטית של קונגו: זוחלים
קטגוריה:הרפובליקה של קונגו: זוחלים
קטגוריה:גבון: זוחלים
קטגוריה:ניגריה: זוחלים
קטגוריה:גאנה: זוחלים
קטגוריה:טוגו: זוחלים
דיוויזיית השדה ה-12 של הלופטוואפה

**דיוויזיית השדה ה-12 של הלופטוואפה** (בגרמנית: **12. Luftwaffen-Feld-Division**), הייתה דיוויזיה של הצבא הנאצי במהלך מלחמת העולם השנייה.

## היסטוריה
דיוויזיית השדה של הלופטוואפה הוקמה על בסיס רגימנט האוויר ה-12 בסוף 1942, והוקצתה לקבוצת קבוצת ארמיות צפון בתחילת 1943.

הדיוויזיה לחמה בקרבות השונים בגזרה הצפונית, ובכלל זה בקרבות המתקפה הבלטית ובקרבות בכיס קורלנד.

לאחר שספגה אבדות כבדות במהלך הלחימה בכיס קורלנד, הועברה הדיוויזיה באונייה לדנציג, ולחמה בקרבות שם בין דנציג לצופוט עד תחילת מאי 1945, אז הושמדה כמעט לחלוטין.

## מפקדים
* הרברט קטנר (1 בדצמבר 1942–15 בנובמבר 1943)
* וולפגנג קרצשמאר (15 בנובמבר 1943–27 בדצמבר 1943)
* גוטפריד ובר (27 בדצמבר 1943–10 באפריל 1945)
* פריץ שליפר 10 באפריל 1945–מאי 1945)

## קישורים חיצוניים
* דיוויזיית השדה ה-12 של הלופטוואפה באתר lexikon-der-wehrmacht 

## הערות שוליים

12
קטגוריה:לופטוואפה
קרל פון גראפן

גנרל **קרל פון גראפן** (בגרמנית: **Karl von Graffen**; 6 ביוני 1893 – 1 בנובמבר 1964) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון גראפן נולד ב-6 ביוני 1893 בפלן, שהשתייכה לקיסרות הגרמנית. ב-3 באפריל 1911 התגייס לצבא הגרמני הקיסרי, והצטרף לרגימנט הארטילריה ה-60 (מקלנבורג). עם פרוץ מלחמת העולם הראשונה הוא סופח לרגימנט הארטילריה ה-45 (לאוונבורג), וב-29 בדצמבר 1914 הצטרף לרגימנט הארטילריה מילואים ה-65 ושירת שם מ-18 במאי 1915 כסגן מפקד סוללה. מ-3 בדצמבר 1917 עד 23 בינואר 1918 הוא שירת כמדריך בבסיס הדרכה של הארטילריה, שם הועלה לדרגת אובר לויטננט ב-15 בדצמבר 1917. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה נשאר פון גראפן ברייכסווהר, ומילא בו תפקידי פיקוד ומטה. ב-1 ביולי 1934 הועלה לדרגת מיור, וב-1 באוקטובר 1934 מונה למפקד הסוללה הרביעית של רגימנט הארטילריה שוורין. ב-6 באוקטובר 1936 מונה לראש צוות המבחנים ומשרד ההסדרה של בית הספר לתותחנים, וב-1 בינואר 1937 הועלה לדרגת אוברסט לויטננט.

### מלחמת העולם השנייה
לאחר תחילת מלחמת העולם השנייה, פון גראפן הועלה ב-1 באוקטובר 1939 לדרגת אוברסט כאחראי לענייני ארטילריה ותחמושת בזרוע הארטילריה ב-OKH. ב-8 במרץ 1941 מונה למפקד רגימנט הארטילריה ה-129, וב-28 בנובמבר 1941 מונה למפקד ארטילריה של דיוויזיית הרגלים ה-18. ב-24 בדצמבר 1941 קיבל על פעולותיו את עיטור הצלב הגרמני בזהב, וב-27 במרץ 1942 מונה למפקד דיוויזיית הרגלים ה-58. ב-1 ביולי 1942 הועלה לדרגת גנרל מיור, וב-13 באוגוסט 1942 קיבל על פעולותיו את עיטור צלב האבירים של צלב הברזל. ב-1 בינואר 1943 הועלה לדרגת גנרל לויטננט, וב-22 בספטמבר 1943 מונה למפקד פיקוד הארטילריה ה-316. ב-25 באפריל 1945 הוא מונה למפקד קורפוס הפאנצר ה-76, ופיקד עליו בסוף מתקפת האביב של בעלות הברית בצפון איטליה. לאחר כניעת קבוצת ארמיות C ב-2 במאי 1945 הוא נלקח בשבי על ידי צבא ארצות הברית, ומ-18 במאי עמד בראש מחנה השבויים ליד רימיני במשך חודשיים לפני שהועבר לשבי הבריטי.

### לאחר המלחמה
פון גראפן שוחרר מהשבי ב-3 במרץ 1948. לאחר שחרורו התגורר פון גראפן בגרדרסבי עד למותו ב-1 בנובמבר 1964.

## קישורים חיצוניים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1893
קטגוריה:גרמנים שנפטרו ב-1964
ראוס

**ראוס** (בקטלאנית: **Reus**) היא עיר בצפון־מזרח ספרד, בשטח מחוז טרגונה אשר בחבל קטלוניה, כ-108 ק"מ מברצלונה וכ-10 ק"מ מטרגונה.

## היסטוריה
בסביבות 1150 רוברט ד'אגילו קיבל שליטה על השטח והחל ליישב את האזור. בשנת 1305 תושבי העיר מרדו נגד רצון השלטונות שהם ישלמו עבור בנייה מחדש של חומות העיר טראגונה. בשנת 1309 מלך ארגון נתן ליישוב זכויות להקים שוק. בתקופת מרד בקטלוניה במחצית המאה ה-17 העיר איבדה כשליש מהבתים.

במהלך המאה ה-18 העיר גדלה באופן משמעותי והפכה לעיר השנייה בחשיבותה בקטלוניה. העיר התפתחה למרכז תעשיית הטקסטיל ויצירת ליקרים. בשנת 1856 נבנה מסילת רכבת לטראגונה. עד לתחילת המאה ה-20 העיר הייתה שנייה בגודלה בקטלוניה.

בשנת 1931 העיר תמכה בכוחות הרפובליקה הספרדית השנייה, היא נכבשה על ידי כוחות של פרנסיסקו פרנקו בשנת 1936 לאחר הפצצה קשה.

עד היום העיר מהווה מרכז לייצור ליקרים. בין היתר בעיר ממוקמים כ-30 יצרני ורמוט. בעי ממוקמות גם תעשיות נוספות. בתחילת המאה ה-21 הוקם מפעל לבניית מכוניות בו נבנו מכוניות מדגם IFR Aspid.

אף על פי שאנטוני גאודי נולד וגדל בעיר, הוא לא בנה בו אף בניין. באותה תקופה בעיר נבנו בניינים בסגנון מודרני על ידי חבריו. בעיר ממוקם מורשת גאודי.

בקרבת העיר ממוקם פארק שעשועים "פורט אוונטורה וורלד".

## ערים תאומות

* 

## קישורים חיצוניים

* 
* 

קטגוריה:קטלוניה: ערים
קטגוריה:יישובים שהוקמו ב-1833
בסוף כל יום (שיר)

"**בסוף כל יום**" הוא סינגל שהוקלט על ידי הזמרות הישראליות זהבה בן ועדן בן זקן. השיר יצא לאור ב-28 בפברואר 2022 בהוצאת חברות התקליטים שרית הפקות והליקון ארומה מיוזיק, ונכלל בתוך אלבום האולפן השישי של בן זקן, עם או בלי לאהוב (2022).

## רקע
ב-21 בדצמבר 2021 הוציאו לאור עדן בן זקן וזהבה בן את המאשאפ "טיפת מזל & לזאת שניצחה", שזכה להצלחה מסחרית וביקורות חיוביות. שיתוף הפעולה כונה כ"היסטורי" וזאת, בנוסף לכך שבן הכתירה את בן זקן ל"יורשת שלה" במופע משותף שקיימו יחד. לאחר שהסתיימה 2021, נודע כי בכוונת השתיים להוציא שיתוף פעולה שני יחד, בו יבצעו שיר חדש שנכתב על ידי נתנאל ששון וכפיר עזרן, בהפקתו של גיא דאן. הוא יצא לאור בפברואר 2022, חודש לאחר יציאתו של "כמה שנים".

## ביקורת
"בסוף כל יום" זכה לביקורות חיוביות ומעורבות מטעם מבקרי המוזיקה. בסרוגים נכתב ש"מהרגע הראשון הרגשנו שהחיבור היה טבעי". גם במעריב ובישראל היום סקרו את "בסוף כל יום". בראשון מביניהם נכתב: "מדובר בשיר מצוין, הן מבחינת הליריקה והן מבחינת המנגינה, והיוצרים נתנאל ששון וכפיר עזרן עשו פה עבודה מצוינת, כמו גם המעבד והמפיק המוזיקלי גיא דאן. אבל, וכאן מגיע האבל, אין פה יחסי כוחות – זהבה בן יודעת לשיר. בן זקן, לפחות ממה שחוויתי בהופעותיה, זייפנית גדולה מאד וגם בהקלטות מבליח לה פה ושם זיוף כזה או אחר, וכשזמרת בסדר גודל קולי של בן, חוברת לזמרת עם יכולות קוליות מאוד מוגבלות כמו בן זקן – זה יוצר תחושה של זמרת גדולה המשתפת פעולה עם זמרת קריוקי פשוטה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי זהבה בן
קטגוריה:שירי עדן בן זקן
קטגוריה:דואטים
קטגוריה:שירים בעברית
קטגוריה:שירים שנכתבו על ידי נתנאל ששון
קטגוריה:שירים שנכתבו על ידי כפיר עזרן
קטגוריה:שירים שהולחנו על ידי נתנאל ששון
קטגוריה:שירים שהולחנו על ידי כפיר עזרן
קטגוריה:שירים שהופקו על ידי גיא דאן
קטגוריה:שירים על בדידות
קטגוריה:שירים על געגוע
קטגוריה:שירים על דכדוך
קטגוריה:שירים על נוסטלגיה
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
הנריק אלאפי

**הנריק אלאפּי**, (במקור **הלפּרה** עד 1868, בהונגרית: **Alapy Henrik**; נירבוגדאן, 23 בספטמבר 1859 – בודפשט, 31 במרץ 1945) היה דוקטור לרפואה, כירורג, פרופסור באוניברסיטה.

## קורות חיים
הנריק הלפרה נולד במשפחה יהודית כבנם של לאו הלפרה (אלאפי), רופא ושל קרולינה גִיזֶלט (1831–1918). הוא השלים את לימודיו התיכוניים בערים נירג'האזה ואונגוואר, ולאחר מכן המשיך את לימודיו באוניברסיטת בודפשט (שמה כיום אוניברסיטת אטווש לוראנד) שם השיג את התואר דוקטורט לרפואה ב-1883.

בין השנים 1883–1897 עבד כרופא בבית החולים היהודי ברחוב סבולצ'י (כיום שמו: המרכז הרפואי הלאומי) של הקהילה היהודית של פשט, כמרצה באוניברסיטה ובמרפאת הכירורגיה מספר 1 בבודפשט. בין השנים 1897–1911 הוא היה המנתח הראשי של בית החולים היהודי לילדים על שם אדל ברודי. בנובמבר 1898 קודם לפרופסור חבר (אך לא כחלק מהסגל) באוניברסיטת בודפשט לנושא "ניתוחי דרכי השתן". משנת 1911 עבד שוב בבית החולים היהודי ברחוב סבולץ', תחילה כרופא ראשי ולאחר מכן מ-1926 כרופא ראשי וכמנהל בית החולים. בשנת 1914 הפך לפרופסור מן המניין לכירורגיה אורולוגית. שנתיים לאחר מכן נבחר לסגן נשיא "ההסתדרות הרפואית הלאומית". הוא שירת בצבא במלחמת העולם הראשונה ובתום המלחמה שוחרר בתואר "רופא צבאי ראשי". ב-1927 קיבל את התואר "יועץ רפואי ראשי". הוא פרש לגמלאות ב-1936. אלאפי היה חבר במועצת המנהלים של IMIT - האגודה הספרותית היהודית-הונגרית ובדירקטוריון הקזינו של ליפוטווארוש. במשך עשרות שנים היה חבר ב"החברה הגרמנית לכירורגיה" (Deutsche Gesellschaft für Chirurgie) ונתן מספר הרצאות בקונגרסים כירורגיים בברלין.

מחקריו המדעיים, מאמריו, הרצאותיו ועבודותיו בעיקר בתחום האורולוגיה והסרטן ומאמריו הרבים על תורת הכירורגיה פורסמו בכתבי עת רפואיים ומדעיים מקומיים וזרים שונים.

אשתו הייתה פריד מטילד (1863–1937), בתם של ארמין פריד וקרולינה פולק. הם נישאו ב-27 במרץ 1892 בבית הכנסת הגדול (Stadttempel) בווינה. אלאפי נפטר כחודש לאחר שחרורה של הונגריה מידי הנאצים והובא למנוחות בבית הקברות היהודי ברחוב קוזמה (21-4-2).

## פרסומיו (מבחר)
מאמרי הניתוחים שלו פורסמו בעיקר ב:
* חוברות הקליניות (מ-1892) (Klinikai Füzetek)
* רפואה (1892–1931) (Gyógyászat)
* השבועון הרפואי (1892–1927) (Orvosi Hetilap)
* Zentralblatt für Chirurgie (מאז 1900)
* Balneological Bulletin (מאז 1901)
* Zeitschrift für Orthopädische Chirurgie (1910–1911)
* הכשרת רופואים (מ-1913) (Orvosképzés)
* רופא הונגרי (1922–1927) (Magyar Orvos)

## פרסים והוקרה
* צלב אמצעי של מסדר פרנץ יוזף על סרט הצלב הצבאי של ההצטיינות (1916)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: אגודת הספרנים והארכיונאים ההונגרים. 1939–1944
* Magyar életrajzi lexikon (לקסיקון ביוגרפי הונגרי. עורכת ראשית אגנש קניירש. 1967)
* Magyar orvoséletrajzi lexikon (לקסיקון רפואי הונגרי) 
* לקסיקון יהודי הונגרי. 1929. עורך פטר אויווארי. הנריק אלאפי
* 

## הערות שוליים

קטגוריה:רופאים יהודים הונגרים
קטגוריה:ניצולי השואה: הונגריה
קטגוריה:כירורגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:חברי מסדר פרנץ יוזף
קטגוריה:אורולוגים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1859
קטגוריה:הונגרים שנפטרו ב-1945
הכנסייה הארמנית אליהו הקדוש בחיפה

כנסיית **סנט יגיה** (בעברית: **'אליהו הקדוש**') היא כנסייה הכנסייה  הארמנית אשר שוכנת בשביל חנא נאקרה - סמטה קטנה בחיפה הנושקת לרחוב חורי שבשולי ואדי ניסנאס. הכנסייה כפופה לפטריארכיה הארמנית בירושלים.

## היסטוריה
הכנסייה שוכנת במבנה בן שתי קומות שהיה שייך למשפחת אביאד. בשנת 1928 העדה הארמנית בארץ רכשה את הבית והפכה אותו לכנסייה בשם סנט יגיה, על שמו של אליהו הנביא.

ב-29 באוקטובר 1947, ערב פרוץ מלחמת העצמאות, מאות ארמנים מירושלים, יפו ומחיפה עצמה חיכו בחצר הכנסייה לאנייה סובייטית שפינתה רבים מהקהילה בארץ לארמניה.

ביולי 2012 יזם האב דיראיר את שיפוץ הכנסייה במימון תרומות שנאספו על ידי חברי הכנסייה. השיפוצים כללו בתחילה את חזית בניין הכנסייה ואת גרם המדרגות שלה, וכמו כן גם את חלקי הקירות הצפוניים והדרומיים של הכנסייה. התרומה הראשונה בשנה זו הייתה בחודש ינואר ובעקבותיה הותקנו בכנסייה שתי מערכות מיזוג אוויר. בחודש מאי באותה שנה מיקמו צלב מוזאיקה בחלק הפנימי של הבמה (במת המזבח). באותו זמן, בחלקו המרכזי של הכנסייה מיקמו נברשת קריסטל עתיקה. כמו כן גם החליפו את כל מעקי המדרגות. הצלב, הנברשת ומעקי המדרגות מומנו מתרומות הקהילה הארמנית.

בחצר הכנסייה ניצב **[[חצ'קר]]** ("חצ'" – צלב, "קר" – אבן) מעוטר המפוסל בתוך אבן געשית שהובא מארמניה. החצ'קר ייחודי לתרבות הארמנית. סימן הזיהוי לצלב הארמני הם העיטורים הפרחוניים בקצותיו המסמלים את כוח החיים ואת האמונה בתחייה. 

הרועה הרוחני של הכנסייה, האב דיראיר האבקימיאן (Sahak Hovakimyan Dirayr), הוא יליד ארמניה שעלה לישראל בשנת 2001.

## גלריית תמונות

קובץ:הכנסייה הארמנית אליהו הקדוש בחיפה, חלקה החיצוני. 05.jpg|שער הכניסה
קובץ:חלקו הפנימי של הכנסייה הארמנית אליהו הקדוש בחיפה 14.jpg|פנים הכנסייה
קובץ:PikiWiki Israel 74963 the armenian church of st elijah in haifa.jpg|סנט יגיה על שם אליהו הנביא
קובץ:חצ'קר צלב אבן ארמני, בכנסייה הארמנית אליהו הקדוש בחיפה 04.jpg|החצ'קר
קובץ:המזבח.jpg|המזבח


## ראו גם
*ארמנים בישראל
*הכנסייה האפוסטולית הארמנית

## קישורים חיצוניים

* 

* ארמנים בכרמל, המועצה לשימור אתרי מורשת בישראל

## הערות שוליים

קטגוריה:ארץ ישראל: מקומות קדושים לנצרות
קטגוריה:מבנים עתיקים
קטגוריה:הכנסייה האפוסטולית הארמנית
קטגוריה:ישראל: כנסיות קתוליות
קטגוריה:חיפה: כנסיות ומנזרים
נקודת אוסטר

**אוסטר פוינט** (באנגלית: **Auster Point**) היא לשון יבשה בחצי האי טרינטי בחלקו הצפוני ביותר של חצי האי האנטארקטי, בארץ גרהאם שבאנטארקטיקה.

לשון היבשה ממוקמת באמצע קו החוף של המזרחי של מפרץ שארקו.

## היסטוריה
### מקור השם
שמה של לשון היבשה ניתן לה על ידי הוועדה המייעצת לשמות אנטארקטיים של בריטניה.

לשון היבשה קרויה על שם מטוסי האוסטר אוטוקרט ששימשו את משלחות החקר הבריטיות באזור זה.

אוסטר
הצבעה בשני סיבובים

ממוזער|325x325 פיקסלים|דוגמה להצבעה בשני סיבובים. בדוגמה זו, הצבעה בשני סיבובים כרוכה בשני סבבי הצבעה, ורק שני מועמדים יכולים להיות בסיבוב השני.
**הצבעה בשני סיבובים** היא שיטת בחירות לבחירת מועמד בודד מתוך רשימה של מועמדים. במספר מדינות יש סיבוב שני רק אם בסיבוב הראשון אף מועמד לא קיבל רוב רגיל (יותר מ-50%) מהקולות, או לפחות אחוז אחר שנקבע בחוקה. אם עוברים לסיבוב השני, המועמדים בסיבוב השני יהיו שני המועמדים שקיבלו את מרב הקולות בסיבוב הראשון, או כל המועמדים שעברו את אחוז החסימה. כל מועמד שעבר לסיבוב השני רשאי לפרוש מהסיבוב השני.

שיטת ההצבעה בשני הסיבובים נמצאת בשימוש נרחב במספר רב של בחירות לגופים מחוקקים ונישואותיים, וכן בהקשרים אחרים, כגון בבחירות לראש מפלגה פוליטית או ליושב ראש חברה.

הסיבוב השני מתקיים אך ורק לאחר אימות ספירת כל הקולות בסיבוב הראשון. סיבוביים שניים עשויים להתקיים באותו יום, או עד שלושה חודשים לאחר מכן.

בישראל, הצבעה בשני סיבובים מתקיימת בבחירות לנשיאות ישראל ובבחירות לרשויות המקומיות בישראל.

## קישורים חיצוניים
* פרויקט ACE: מערכת הצבעה בשני סיבובים
* מדריך לעיצוב מערכת בחירות מבית IDEA הבינלאומי

## הערות שוליים

קטגוריה:שיטות בחירות
פרארי SP48

**פרארי SP48** (באיטלקית: **Ferrari SP48**) היא מכונית ספורט במרכב קופה בעלת שני מקומות ישיבה, שיוצרה על ידי פרארי בשנת 2022. היא נחשפה ב-5 במאי 2022. היא נבנתה עקב בקשה מיוחדת של לקוח. היא מבוססת על פרארי F8 טריבוטו.

## עיצוב
היא מעוצבת על פי בקשת הלקוח ומשלבת אלמנטים מפרארי F8 טריבוטו, פרארי 296 GTB ופרארי רומא. גם תא הנוסעים מעוצב כבקשת הלקוח, וכולל שילוב אלמנטים של אותם דגמי פרארי.

## מפרט טכני
מערכת ההנעה לא שונה מה-F8 טריבוטו.

היא כוללת מנוע בנזין V8 צילנדרים בנפח 3.9 ליטר טווין-טורבו המספק 711 כ"ס ב-8,000 סל"ד ומומנט מרבי של 78.5 קג"מ ב-3,250 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.9 שניות והמהירות המרבית עומדת על .

## קישורים חיצוניים

* 

## הערות שוליים

SP48
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2022
פפה אבו סיסה

**פפה אבו סיסה** (בצרפתית: **Pape Abou Cissé**; נולד ב-14 בספטמבר 1995 בפיקין שבסנגל) הוא כדורגלן סנגלי המשחק בעמדת הבלם בקבוצת אולימפיאקוס מליגת העל היוונית ובנבחרת סנגל.

## קריירת מועדונים
סיסה החל את הקריירה המקצוענית שלו בפיקין מליגת העל הסנגלית. בהמשך שיחק באז'אקסיו.

בשנת 2017 הצטרף לאולימפיאקוס מליגת העל היוונית.

ב-30 בינואר 2021 הושאל למשך חצי עונה לסנט אטיין מליגת העל הצרפתית.

## קריירה בינלאומית
ב-13 באוקטובר 2018 ערך סיסה את הופעת הבכורה שלו בנבחרת סנגל, בניצחון 3-0 על נבחרת סודאן במסגרת מוקדמות גביע אפריקה לאומות 2019. במשחק זה הבקיע את שער הבכורה שלו בנבחרת.

הוא היה חלק מסגל נבחרת סנגל בטורניר גביע אפריקה לאומות 2019, בו לא שיחק, וזכה עמה בטורניר גביע אפריקה לאומות 2021, בו ערך שלוש הופעות.

נכלל בסגל נבחרת סנגל לטורניר מונדיאל 2022.

## תארים
;אולימפיאקוס
* אליפות יוון (2): 2019/2020, 2021/2022
* הגביע היווני (1): 2019/2020

;נבחרת סנגל
* גביע אפריקה לאומות (1): 2021

## קישורים חיצוניים

## הערות שוליים

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:כדורגלני אז'אקסיו
קטגוריה:כדורגלני אולימפיאקוס
קטגוריה:כדורגלני סנט אטיין
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:סנגלים שנולדו ב-1995
All This Love

"**All This Love**" הוא סינגל של הדי ג'יי והמפיק המוזיקלי הגרמני, רובין שולץ, והזמרת האמריקאית, הארלו. השיר יצא, על ידי וורנר מיוזיק גרופ וטוניספל, ב-3 במאי 2019. השיר נכתב על ידי סטיוארט קריכטון, דניס בירברודט, יורגן דוהר, גידו קרמר, טומי לי ג'יימס, סטפן דאברוק, רובין שולץ, ג'סיקה קרפוב ודניאל דימן, והופק על ידי סטיוארט קריכטון, JUNKX ורובין שולץ.

נכון למאי 2022, השיר הושמע למעלה מ-97 מיליון פעמים.

## וידאו קליפ
הווידאו קליפ, שבוים על ידי רוברט וונש, יצא בערוץ היוטיוב של רובין שולץ ב-9 במאי 2019. נכנון למאי 2022, הווידאו קליפ נצפה למעלה מ-19 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רובין שולץ
קטגוריה:שירים באנגלית
קטגוריה:שירים שנכתבו על ידי טומי לי ג'יימס
קטגוריה:שירים שנכתבו על ידי רובין שולץ
WTF (שיר)

"**WTF**" (ראשי תיבות: "**What the Fuck**") הוא סינגל שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022). הוא יצא לאור ב-8 במאי 2022 בהוצאת חברות התקליטים שרית הפקות והליקון ארומה מיוזיק. הוא נכתב על ידי רון ביטון, בן זקן וסתיו בגר והופק על ידי האחרון גם כן.

עם יציאתו, ספג "WTF" ביקורות מעורבות מטעם מבקרי המוזיקה. מחד גיסא, היו שציינו את תוכנו הפמיניסטי של השיר, כדוגמת צוותה של בן זקן שהצהיר: "בקליפ אנו רואים שעדן מביאה ביטוי לא רק לעצמה כאישה, אלא לכל אחת ואחד שרוצים להיות ה-100 אחוז של עצמם ברגע השיא". מאידך גיסא, היו שביקרו את הליריקה שלו.

הווידאו קליפ הרשמי של "WTF" יצא לאור ב-8 במאי 2022 והוכתר כ"אחד מהקליפים היקרים והגדולים שנעשו בישראל".

## רקע וכתיבה
"WTF" יצא לאור שלושה חודשים לאחר יציאתו של הדואט המשותף עם זהבה בן, "בסוף כל יום". הוא נכתב על ידי רון ביטון, עדן בן זקן וסתיו בגר והופק על ידי האחרון גם כן. ב-25 באפריל 2022 הודיעה בן זקן בעמוד האינסטגרם שלה כי היא עתידה להוציא שיר חדש בשם "WTF" ב-8 במאי באותה השנה, בנוסף לכך שפרסמה את עטיפתו. ב-1 במאי פרסמה קטע מתוך הווידאו קליפ של "WTF" בו היא נראית כשהיא לבושה בבגדים מינימליים, עם חצאית מנומרת. בהמשך, הועלה לרשתות הסטרימינג השונות.

## וידאו קליפ
הווידאו קליפ הרשמי של "WTF" הועלה לערוץ היוטיוב הרשמי של עדן בן זקן ב-8 במאי 2022, ביום יציאתו של השיר כסינגל. במעריב סקרו אותו וכתבו: "הקליפ נפתח כאשר עדן בחדר הלבשה, מתלבטת מה ללבוש ומחליפה בגדים, היא מתאפרת, מתכוננת ("כבר 5 שעות") עד לרגע השיא שלפתע עדן "יוצאת" סוף סוף החוצה במיטבה "מתוקתקת" וסקסית כפי שעוד לא ראינו אותה עד היום – צועדת לתוך סט של מסלול אופנה יוקרתי מלא סטייל, שלמרות שאין אף אחד בקהל – היא צועדת עליו בביטחון ותעוזה מלאה".

## הופעות חיות
ב-19 בדצמבר 2022, במסגרת תוכנית הטלוויזיה הישראלית "הזמר במסכה" בעונה השלישית, בן זקן הופיעה עם השיר בסיום הפרק השני "ספיישל עדן בן זקן".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהולחנו על ידי סתיו בגר
קטגוריה:שירים שהולחנו על ידי עדן בן זקן
קטגוריה:שירים שהולחנו על ידי רון ביטון
קטגוריה:שירים שהופקו על ידי סתיו בגר
קטגוריה:וידאו קליפים מעוררי מחלוקות
קטגוריה:שירים על ביגוד ואופנה
קטגוריה:שירים עם נושאים פמיניסטיים
קטגוריה:מחלוקות במוזיקה
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
הדיוויזיה ה-225 (ורמאכט)

**הדיוויזיה ה-225** (בגרמנית: **225. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-26 באוגוסט 1939 כחלק מגל הגיוס השלישי באזור המבורג של המחוז הצבאי X. היא כללה בתחילה את רגימנט הארטילריה ה-225 ואת רגימנטים הרגלים 333 (המבורג), 376 (ליבק) ו-377 (ברמן). הדיוויזיה הוקמה מאנשי לנדווהר משטחי הרגימנטים. המפקד הראשון של הדיוויזיה היה ארנסט שאומבורג.

דיוויזיית הרגלים ה-225 נשלחה לאאכן ושימשה לתפקידי משמר הגבול בעוד עיקר הכוחות הגרמניים התמקדו בפלישה לפולין. הגדוד ה-2 של רגימנט הרגלים 377 ניתן לדיוויזיית הרגלים ה-555 ב-29 בינואר 1940. לאחר הניצחון הגרמני בפולין, דיוויזיית הרגלים ה-225 השתתפה במערכה המערבית, במיוחד בפלישה להולנד. הדיוויזיה השתתפה בקרב על אמסטרדם. לאחר הניצחון הגרמני במערב, דיוויזיית הרגלים ה-225 נותרה בתפקיד חיל כיבוש עד סוף 1941. רגימנט הארטילריה 225 צורף לדיוויזיית הרגלים ה-215 ב-16 בנובמבר 1941.

בינואר 1942, היא הפכה לאחת מהדיוויזיה שנפרסו מחדש במהירות בחזית המזרחית בתגובה לניצחון הסובייטי בקרב על מוסקבה. הדיוויזיה הפכה לחלק מקבוצת ארמיות צפון ונשארה תחת קבוצת ארמיות זו למשך שארית המלחמה, למעט חריגה קצרה ביולי 1944, כאשר הדיוויזיה צורפה לקבוצת ארמיות מרכז לפני שהועברה חזרה לקבוצת ארמיות צפון. דיוויזיית הרגלים ה-225 השתתפה במתקפות החורף הסובייטיות של 1941/42 ו-1942/43, השתתפה במצור על לנינגרד, בקרב דמיאנסק מנובמבר 1942 עד פברואר 1943, ונלחמה באגם אילמן בין מרץ למאי 1942. באותו זמן, רגימנט הגרנדירים ה-333 (לשעבר רגימנט הרגלים 333 (המבורג)) לחם בראש הגשר אורנינבאום, שם ספג אבדות רבות (448 הרוגים, 1050 פצועים, 89 נעדרים) בין 1 במאי ל-15 ביוני 1942. כתוצאה מהאבדות הכבדות, פורק הרגימנט ה-333 בינואר 1943. ב-20 בפברואר 1944, דיוויזיית הרגלים ה-225 קלטה את רוב השרידים של דיוויזיית השדה של הלופטוואפה ה-9. במהלך שנת 1944, דיוויזיית הרגלים ה-225 הייתה חלק מהנסיגה הגרמנית דרך הים הבלטי. הדיוויזיה נלכדה בכיס קורלנד באוקטובר 1944 ובסופו של דבר נכנעה לכוחות הסובייטיים באפריל 1945.

## מפקדים
* ארנסט שאומבורג (26 באוגוסט 1939–1 ביולי 1940)
* פרידריך-קרל פון ואכטר (1 ביולי 1940–1 ביוני 1941)
* הנס פון באסה (1 ביוני 1941–25 בספטמבר 1942)
* ארנסט-ולטר ריס (25 בספטמבר 1942–אפריל 1945)

## קישורים חיצוניים

## הערות שוליים

225
פרדיננד מרקוס ג'וניור

**פרדיננד עמנואל רומואלדז מרקוס הבן, או פרדיננד מרקוס ג'וניור**, (באנגלית: **Ferdinand Romualdez Marcos Jr**, בטאגאלוג: [ˈmaɾkɔs]; נולד ב-13 בספטמבר 1957), המכונה בדרך כלל **בונגבונג מרקוס** (**BBM**), הוא פוליטיקאי פיליפיני המכהן כנשיא הפיליפינים החל מ-30 ביוני 2022. כיהן כסנאטור מ-2010 עד 2016.

מרקוס הוא הילד השני והבן היחיד של הנשיא לשעבר, הדיקטטור והקלפטוקרט פרדיננד מרקוס האב והגברת הראשונה לשעבר אימלדה רומואלדז מרקוס.

## קורות חיים
בשנת 1980 הפך פרדיננד מרקוס ג'וניור בן ה-23 לסגן המושל של אילוקוס נורטה, לאחר שהתמודד ללא יריבים מטעם מפלגתו של אביו, ששלט בפיליפינים תחת ממשל צבאי באותה עת. לאחר מכן הוא הפך למושל אילוקוס נורטה בשנת 1983, וכיהן בתפקיד זה עד שמשפחתו הודחה מהשלטון ונמלטה לגלות בהוואי בפברואר 1986. לאחר מות אביו בשנת 1989, הנשיאה קורסון אקינו הרשתה בסופו של דבר לבני משפחת מרקוס הנותרים לחזור לפיליפינים כדי לעמוד לדין בהאשמות שונות. הוא ואמו עומדים כעת בפני פקודת מעצר בארצות הברית ובשטחיה בגין התנגדות לצו בית משפט לתשלום פיצויים בסך 353 מיליון דולר לקורבנות התעללות בזכויות אדם בזמן הדיקטטורה של אביו.

מרקוס נבחר כנציג של מחוז ההצבעה ("מחוז קונגרסי") של אילוקוס נורטה בין השנים 1992 ל-1995. בונגבונג מרקוס הורשע ב-1995 בהעלמת מס בעודו מכהן במשרה ציבורית.

מרקוס התמודד ונבחר למושל אילוקוס נורטה שוב בשנת 1998. לאחר תשע שנים, הוא חזר לתפקידו הקודם כנציג בקונגרס מ-2007 עד 2010, ואז הפך לסנאטור מטעם "המפלגה הלאומנית" (Nacionalista Party) מ-2010 עד 2016. ב-2015, מרקוס התמודד על תפקיד סגן הנשיא בבחירות 2016. בהפרש של 263,473 קולות והפרש של 0.64 אחוזים, מרקוס הפסיד לנציגת קמארינס סור לני רוברדו. בתגובה, מרקוס הגיש ערעור בבפני בית הדין לבחירות לנשיאות. עתירתו נדחתה מאוחר יותר פה אחד לאחר שספירת הפיילוט מחדש של הקולות במחוזות ההצבעה נגרוס אוריינטל, אילואילו וקמארינס סור הביאה לכך שרוברדו הרחיבה את ההובלה שלה ב-15,093 קולות נוספים.

בשנת 2021, הודיע מרקוס כי יתמודד לנשיאות הפיליפינים בבחירות הקרובות ב-2022. הקמפיין שלו ספג ביקורת מצד בודקי עובדות וחוקרי דיסאינפורמציה, שמצאו שהקמפיין שלו מונע על ידי שכתוב ההיסטוריה שמטרתו לחדש את המותג "מרקוס" ולהכריע את יריביו. מחנהו הואשם גם בטיוח של הפרות זכויות אדם וגזל שהתרחשו בתקופת נשיאותו של אביו. הוושינגטון פוסט ציין כיצד המשיכו עיוותי ההיסטוריה בתעמולתם של בני מרקוס מאז שנות ה-2000, בעוד הניו יורק טיימס ציטט את הרשעותיו בהונאת מס, כולל סירובו לשלם את מיסי העיזבון של משפחתו, ומצג השווא לגבי לימודיו באוניברסיטת אוקספורד.

מרקוס ניצח בבחירות לנשיאות הפיליפינים, שנערכו ב-9 במאי 2022 ברוב מוחץ של 59% מהקולות. הוא החל לכהן כנשיא הפיליפינים ב-30 ביוני 2022. כסגניתו נבחרה שרה דוטרטה, בתו של הנשיא הקודם, רודריגו דוטרטה שזכתה ברוב גדול אף יותר ממנו, 61.5% מהקולות.

בשנת 2024 נכלל ברשימת טיים 100.

## קישורים חיצוניים

* 

## הערות שוליים

קטגוריה:נשיאי הפיליפינים
קטגוריה:פוליטיקאים פיליפינים
קטגוריה:אישים שהופיעו ברשימת טיים 100
קטגוריה:ילידי 1957